सामग्री: मुख्यमंत्री उद्धव ठाकरे

उद्धव ठाकरे म्हणाले, "पंतप्रधान आणि राष्ट्रपतींना हात जोडून विनंती करतो, हा अधिकार (मराठा आरक्षणाचा) आपला आहे. आम्ही सगळेजण एकत्र आहोत. निर्णय घेताना जे पक्ष एकत्र होते, तेच पक्ष आजही एकत्र आहेत"

आता केंद्र सरकारने मराठा समाजाला न्याय देण्यासाठी जास्त वेळ लावू नये, असं म्हणत याबाबत उद्याच (6 मे) केंद्र सरकारला पत्र पाठवणार असल्याचं उद्धव ठाकरे यांनी सांगितलं.

तसंच, मराठा आरक्षणासाठी केंद्र सरकारला भेटण्याची गरज असेल, तर तेही करू, असंही उद्धव ठाकरे म्हणाले.

मराठा आरक्षणावर मुख्यमंत्री आणखी काय म्हणाले? 

सुप्रीम कोर्टानं मराठा आरक्षणाबाबत काय निर्णय दिला?

मराठा आरक्षण सुप्रीम कोर्टाने फेटाळलं आहे. इंद्रा साहनी प्रकरणात सुप्रीम कोर्टाने जी 50 टक्के आरक्षण मर्यादा आखली होती ती ओलंडण्यास नकार दिला आहे.

मराठा आरक्षण देत असताना 50 टक्क्यांची मर्यादा भंग करण्यासाठी कोणताही वैध आधार नव्हता, असं निरीक्षण सुप्रीम कोर्टाने आपल्या निकालात नोंदवलं आहे.

मराठा समाजाला आरक्षणाच्या अंतर्गत आणण्यासाठी मराठा समाजातील नागरिकांना शैक्षणिक किंवा सामाजिकदृष्ट्या मागास घोषित करता येऊ शकणार नाही, असं सुप्रीम कोर्टाने स्पष्ट केलं.

मराठा समाजातील नागरिकांना सार्वजनिक शिक्षण, नोकरीत महाराष्ट्र सरकारने सामाजिक आणि शैक्षणिक मागास गटातून दिलेलं आरक्षण (SEBC) असंवैधानिक आहे, असं सुप्रीम कोर्टाने म्हटलं.

मराठा आरक्षण प्रकरणी निकालाचे वाचन सुप्रीम कोर्टात सुरू झालं आहे. पाचसदस्यीय खंडपीठासमोर मराठा आरक्षण प्रकरणी याचिकेवर सुनावणी झाली होती. न्यायमूर्ती अशोक भूषण यांच्या अध्यक्षतेखाली न्या. नागेश्वर राव, एस. अब्दुल नझीर, हेमंत गुप्ता आणि रविंद्र भट यांचा या खंडपीठात समावेश आहे.

याच ऑनलाईन संवादात मुख्यमंत्री उद्धव ठाकरे यांनी कोरोनावरही भाष्य केलं. राज्यातील कोरोनाच्या स्थितीबद्दल त्यांनी माहिती दिली.

उद्धव ठाकरे म्हणाले, "रुग्णवाढ खाली यायला लागली आहे. पण आताच्या घडीला आपण धोक्याच्या वळणावर आहोत. आपल्याला गाफिलपणा परवडणारा नाही. काही जिल्ह्यांत रुग्णवाढ उतरायला लागलीय, काही जिल्ह्यात थोडी वाढायला लागली आहे. ही त्या जिल्ह्यांसाठी धोक्याची घंटा आहे"

तिसरी लाट आलीच तर त्याचा घातक परिणाम राज्यावर होऊ द्यायचा नाही, असा आपला प्रयत्न आहे, असा निर्धारही मुख्यमंत्र्यांनी यावेळी व्यक्त केला.

कोरोनावर मुख्यमंत्री काय...\nमागील सामग्री खालीलप्रमाणे सारांशित केली जाऊ शकते:
काश्मिरात कलम 370 रद्द करताना दाखवलेली हिंमत आणि संवेदनशीलता केंद्र सरकारनं आता मराठा आरक्षणाच्या निर्णयावेळी दाखवावी, असं महाराष्ट्राचे मुख्यमंत्री उद्धव ठाकरे म्हणाले. कोरोना आणि मराठा आरक्षणा या विषयावर त्यांनी सोशल मीडियावरून जनतेशी संवाद साधला.